[bookmark: _Hlk123549325]Sukladno članku 19. stavak 2. i 19.a Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 04/18. 112/19 i 17/25), Gradonačelnica Grada Čazme raspisala je Natječaj

koji je objavljen u „Narodnim novinama“ broj 84/2026 od 31. srpnja 2026. 


za imenovanje pročelnika:

1. Upravnog odjela za proračun, financije, gospodarstvo i EU fondove, 1 izvršitelj na neodređeno vrijeme uz probni rad u trajanju od 3 mjeseca
, mjesto rada Grad Čazma

UPUTE  I  OBAVIJESTI  KANDIDATIMA

Izrazi  koji  se  koriste  u  ovim Uputama,  a  imaju rodno  značenje  koriste  se  neutralno  i  odnose  se jednako na muški i ženski spol.


Opis poslova radnog mjesta Upravnog odjela za proračun, financije, gospodarstvo i EU fondove:
- Upravlja Upravnim odjelom, planira, organizira i koordinira obavljanje poslova, rukovodi službenicima i namještenicima, vrši stalnu komunikaciju unutar i izvan Upravnog odjela te nadzire obavljanje poslova unutar Upravnog odjela, sudjeluje u rješavanju najsloženijih pitanja upravnog odjela, prati i analizira stanje djelokruga odjela te predlaže odgovarajuće mjere za rješavanje istog, vodi upravni postupak, odnosno rješava o upravnim stvarima iz svog djelokruga rada, prati zakone, podzakonske akte i ostale propise i daje stručna mišljenja i savjete iz područja primjene zakona kojima se uređuje ustrojstvo i nadležnost financiranja jedinica lokalne samouprave, iz područja gospodarstva i razvoja Grada. 
- Prati i sudjeluje u izradi prijedloga Proračuna te projekcija za dvogodišnje razdoblje, izmjena i dopuna Proračuna, polugodišnjeg i godišnjeg izvještaja o izvršenju Proračuna,  sudjeluje u izradi uputa za izradu prijedloga Proračuna i financijskih planova, izrađuje kvartalne i godišnje te konsolidirana financijska izvješća, razmatra prijedloge i vrši usklađivanja financijskih planova proračunskih korisnika sa procijenjenim prihodima i primicima, analizira izvještaje o izvršenju Proračuna, izvršenje prihoda i rashoda te inicira i predlaže nacrt prijedloga Izmjena i dopuna Proračuna, vodi brigu o stanju i upravljanju financijskim sredstvima na računu Grada, priprema dokumentaciju za zaduživanje Grada, povlačenje kreditnih sredstava i brine za redovitu otplatu kreditnih obveza, poduzima aktivnosti vezane za uspostavu, provedbu i razvoj financijskog upravljanja i kontrola kod Grada i korisnika proračuna te provodi aktivnosti sukladno Zakonu o fiskalnoj odgovornosti (sudjeluje u pripremi dokumentacije, te priprema upitnik i izjavu o fiskalnoj odgovornosti, te ostalu dokumentaciju vezanu uz fiskalnu odgovornost)  
- Koordinira i po potrebi sudjeluje u prijavama na natječaje na državne i inozemne fondove, ministarstva i druge institucije, predlaže i sudjeluje u pripremi strategijskih odluka za razvoj Grada Čazme, koordinira pripremu projekata za prijavu na nacionalne, EU i ostale izvore financija, te gdje je potrebno izvještava prema nadležnim tijelima, informira nadležne o dostupnim EU i nacionalnim sredstvima, načinu njihova povlačenja, predlaže projekte za sufinanciranje iz EU fondova i nacionalnih izvora sredstava, po potrebi priprema i provodi postupke nabave, kreira politiku gospodarskih djelatnosti Grada Čazme, analizira i prati stanje i kretanje gospodarstva, potiče razvoja gospodarstva, poduzetništva, obrtništva i poljoprivrede i osiguranje uvjeta za razvitak gospodarskih djelatnosti od važnosti za Grad, prati rad i poslovanje pravnih osoba čiji je Grad osnivač i predlaganje mjera za njihovo racionalno i efikasno poslovanje, te obavlja druge poslove po nalogu Gradonačelnika.  

Podaci o plaći za imenovanje pročelnika:
Plaću čini umnožak osnovice za obračun plaće u iznosu od 900,00 EUR bruto i koeficijenta složenosti poslova radnog mjesta 3,0 uvećan za 0,5 % za svaku navršenu godinu radnog staža, sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine” broj 28/10 i 10/23).

Prethodnoj provjeri znanja kandidata mogu pristupiti samo kandidati koji ispunjavaju formalne uvjete iz javnog natječaja. Prethodna provjera znanja (opći i posebni dio) i sposobnosti kandidata (znanje rada na računalu kroz pisani test) obavlja se putem pisanog testiranja i intervjua. 

PRAVNI IZVORI ZA PRIPREMANJE KANDIDATA ZA TESTIRANJE

Provjera znanja bitnih za obavljanje poslova radnog mjesta na koje se prima – PISANA PROVJERA ZNANJA 
Pitanja kojima se testira provjera znanja bitnih za obavljanje poslova radnog mjesta za koje je raspisan javni natječaj temelje se na sljedećim propisima: 


1. Za radno mjesto pročelnika Upravnog odjela za proračun, financije, gospodarstvo i EU fondove:

OPĆI DIO:
      1.Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
2. Zakon o općem upravnom postupku („Narodne novine“, broj 47/09, 110/21)
3. Statut Grada Čazme (Službeni vjesnik broj 13/21 i 39/25)

POSEBNI DIO:

      1.    Zakon o proračunu ( Narodne novine 144/2021)
2. Zakon o financiranju jedinica lokalne i područne (regionalne) samouprave (Narodne novine 127/2017, 138/2020, 151/2022, 114/2023)
3. Pravilnik o proračunskom računovodstvu i Računskom planu (Narodne novine, broj 158/23, 154/24)
4. Pravilnik o planiranju u sustavu proračuna (Narodne novine, broj 1/24).
5. Zakon o javnoj nabavi (Narodne novine 120/2016, 114/2022)
6. Zakon o fiskalnoj odgovornosti (Narodne novine 111/2018, 83/2023)
7. Zakon o državnim potporama (Narodne novine 47/2014, 69/2017)
-----------------------------------------------------------------------------------------------------------
POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI GRADA ČAZME S LISTOM KANDIDATA KOJI ISPUNJAVAJU FORMALNE UVJETE NATJEČAJA

PRAVILA I POSTUPAK TESTIRANJA

Prije samog početka testiranja od kandidata će biti zatraženo predočavanje odgovarajuće identifikacijske isprave radi utvrđivanja identiteta. 

Kandidati koji ne mogu dokazati svoj identitet odgovarajućom identifikacijskom ispravom neće moći pristupiti testiranju.

 Za kandidata koji ne pristupi testiranju smatrat će se da je povukao prijavu na javni natječaj. 

Po utvrđivanju identiteta, kandidatima će biti podijeljena pitanja za pisanu provjeru znanja.
Navedena pisana provjera znanja traje 60 minuta (opći i posebni dio), a nakon provjere znanja, održati će se provjera sposobnosti – znanje rada na računalu u daljnjem trajanju od 60 minuta. 

Kandidati su dužni pridržavati se utvrđenog vremena i rasporeda postupka.

Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija;
· razgovarati s ostalim kandidatima, niti na bilo koji drugi način ometati koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova.  Intervju se provodi samo s kandidatima koji su ostvarili najmanje 50% bodova iz provjere znanja i sposobnosti na provedenom testiranju. Smatra se da je kandidat zadovoljio ako je na intervjuu ostvario najmanje 5 bodova. 

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje. Kandidati koji su pristupili testiranju imaju pravo uvida u rezultate provedenog postupka. 

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervju.

Povjerenstvo dostavlja Izvješće o provedenom postupku gradonačelnici, Izvješće potpisuju svi članovi Povjerenstva. 

Gradonačelnica donosi rješenje o imenovanju, koje se dostavlja javnom objavom na službenoj internetskoj stranici Grada Čazme https://www.cazma.hr/.  Dostava rješenja svim kandidatima smatra se obavljenom istekom osmoga dana od dana javne objave rješenja na službenoj internetskoj stranici Grada Čazme. 

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku javnog natječaja.


POVJERENSTVO ZA PROVEDBU NATJEČAJA
